Šavašas (12230418)
55°36′17″ š. pl. 25°52′8″ r. ilg.﻿ / ﻿55.60472°š. pl. 25.86889°r. ilg.﻿ / 55.60472; 25.86889 Šavašas – ežeras Lietuvoje, Utenos rajone, 2,5 km į šiaurės rytus nuo Daugailių, į šiaurės vakarus nuo plento  A6  Kaunas–Zarasai–Daugpilis . Ežero ilgis iš šiaurės vakarų į pietryčius – 0,27 km, plotis – iki 0,09 km. Altitudė 156,4 m. Šiaurinis ir pietinis krantai aukšti, apaugę medžiais ir krūmynais. Ežeras gausiai užžėlęs vandens augalija. Aplinkui plyti pievos ir dirbami laukai. Ežerą iš pietryčių į šiaurės vakarus prateka Šventosios upės intakas Šavaša (iš netoliese telkšančio dar vieno Šavašo ežero). Prie ežero įsikūrę Mikolojūnų kaimas ir Šavašų viensėdis. Šiauriniu krantu eina riba su Zarasų rajonu.